Kawaty tryčk

Kawaty tryčk (Ononis spinosa) je rostlina ze swójby łušćinowcow  (Fabaceae). 


 Wopis 
Kawaty tryčk je ćernjata rostlina, kotraž dosahuje wysokosć wot 50 cm (30-60cm). 

Stołpiki su najčasćišo zrunane, wobšěrne, wobsadźene z 1-2 rjadaj žałzowych kosmow, hewak nahe. Na bazu wone su drjewjane.

Delnje łopjena su 3-dźělene. Hornje łopjena su njedźělene. Łopješka su šwižnje eliptiske a sćeńka zubate.

Kawaty tryčk kćěje wot julija hač do oktobra (wot junija hač julija). Kćenja su krótkostołpikowe, jednory w łopješkowych pažach. Króna docpěwa dołhosć mjezy 1 a 2,5 cm. Kćenja su róžojte abo swětle fijałkojtočerwjene, rědko běłe. 

Łušćina je owalna, tak dołha kaž keluch abo dlěša.

 Stejnišćo 
Kawaty tryčk rosće na suchich trawnikach, pustym kraju a pućowych kromach; najčasćišo na wapnu.

 Rozšěrjenje 
Kawaty tryčk je w srjedźnej Europje rozšěrjeny.

 Podobnej družinje 
 Łažawy tryčk ma stołpiki, kotrež su nižoležace hač do postupowace, kołowokoło žałzojte-cybate. Łušćina je krótša hač keluch.
 Smjerdźacy tryčk je rostlina z zrunanymi stołpikami, kotrež kołowokoło su žałzojte-cybate. Kćenja steja po dwěmaj abo po třoch w łopješkowych pažach.

 Noty 

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 76 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, stronje 138-139

Kategorija:Tryčk